GiliGold/VAD_KnessetCorpus huggingface dataset:
נאור שירי:
אפשר לחזור? אני לא שמעתי באמת
עמית הלוי:
חברת הכנסת פרידמן, כדאי שהחוק יהיה מולך כדי שתוכלי לעבור עליו
יסמין פרידמן:
כבר עברתי עליו
נאור שירי:
בכל פעם אתה דואג לנו
יסמין פרידמן:
אני דואגת אם שמעת את המילים טוהר המידות, פגיעה בטוהר המידות
נאור שירי:
אתה כתבת חוק שהוא לא רלוונטי
נאור שירי:
 עזוב איך הוא כתוב ומה הכוונות שלו, מה התכלית של השחיתות
נאור שירי:
 כתבת חוק שהוא לא רלוונטי, ואתה עוד מעז להגיד לה: שהחוק יהיה לפנייך, ותקראי
עמית הלוי:
יש לך רשות דיבור, ואחרי זה תוכל להתייחס
ארבל אסטרחן:
לצד ההצעה להרחיב את מנגנון הפיקוח ולהחילו מהכנסת הבאה – הדברים שנאמרו
נאור שירי:
בקטנה, את אומרת, להרחיב את מנגנון הפיקוח וכולי
נאור שירי:
 אתה מבין? זה כבר נהיה הערת אגב, מה שנקרא
עמית הלוי:
אתה רוצה לעבוד בייעוץ המשפטי של הכנסת
שרון ניר:
לא, הוא רק רוצה שתאזינו לייעוץ המשפטי
נאור שירי:
אני אומר לך באמת, אני מרחם על הייעוץ המשפטי של הכנסת
שרון ניר:
הוא רק מבקש ממך להאזין ברוב קשב
נאור שירי:
אני מרחם על עובדי המדינה ואני מתבייש בעובדי המדינה בגלל הנבחרים שלה
עמית הלוי:
יכול להיות שארבל צריכה עוזר דרך קבע
עמית הלוי:
 ישבנו עד שלוש בלילה, ואם תרצה לעבוד אצלה – כרגע, תן לה לבד
שרון ניר:
אולי תגיד איך השפיעו עליך הדברים המשמעותיים שנאמרים כאן מכל גורמי הייעוץ המשפטי
אורנה ברביבאי:
זה חיזק את עמדתו
עמית הלוי:
אני חושב שהחוק הזה עבר ארבע הרחקות מהגרסה הראשונה שלו, ואני עומד מאחוריהן
עמית הלוי:
 הן חשובות
נאור שירי:
מה זה הרחקות?
עמית הלוי:
מלכתחילה אני לא רואה בו חוק מושחת
עמית הלוי:
הכוונה לסייג שהייעוץ המשפטי הציג כאן
עמית הלוי:
 לא רק שלא לקחתי את זה בחשבון, אלא הבנתי ואף התקשרתי לכמה אנשים כדי לסבר את אוזני, ולהבין איך זה עובד
שרון ניר:
מה שנקרא, בכל מקרה אני הולך על הלבנת הנושא
נאור שירי:
למי התקשרת?
אורנה ברביבאי:
לאלה שמבקשים לקדם את החוק המושחת
נאור שירי:
לזה ששם המשפחה שלו מתחיל ב-י' ונגמר ב-ן'? אני רק שואל, אני שואל שאלה
עמית הלוי:
כבר אמרת שאני לא מספיק ברמה שלך לעקוב אחרי כל - - -
נאור שירי:
לא אמרתי את זה
עמית הלוי:
בבקשה, ארבל
ארבל אסטרחן:
כאמור, הדברים נאמרים בנוסף, ואני גם אציין את ההבדלים לעומת מה שהיה בנוסח הקודם
ארבל אסטרחן:
 יוזם ההצעה ומ"מ יו"ר הוועדה הסכים לחלק מההצעות שנשמעו כאן בישיבות הקודמות
ארבל אסטרחן:
      קודם כול, לגבי השם, ביקשת לציין שזה: הצעת חוק שירות הציבור (מתנות)
ארבל אסטרחן:
 אתה רוצה שזה יהיה חובת דיווח ושקיפות לקבלת תרומה למימון הליך משפטי או רפואי?
עמית הלוי:
כן, בדיוק
עמית הלוי:
 אכן, זאת מטרת החוק
ארבל אסטרחן:
תיקון סעיף 1
ארבל אסטרחן:
 התיקון הוא לחוק שירות הציבור (מתנות)
ארבל אסטרחן:
 היום יש הגדרה של עובד ציבור והיא: נושא משרה או תפקיד מטעם המדינה לרבות חייל
ארבל אסטרחן:
 מוצע שלפני המילים נושא משרה יבוא: נבחר ציבור או נושא משרה
ארבל אסטרחן:
 בעינינו, זאת הבהרה כי החוק חל כבר היום גם על נבחרי הציבור
ארבל אסטרחן:
 מוצע להוסיף הגדרה של נבחר הציבור, כי אחר כך יש בזה שימוש לגבי ההבחנות בין העובדים לנבחרים
ארבל אסטרחן:
 נבחר הציבור – ראש הממשלה, ראש הממשלה החלופי, שר, סגן שר, חבר הכנסת, ראש רשות מקומית או חבר מועצת רשות מקומית
ארבל אסטרחן:
 יוזכר שגם כאן הייתה התייחסות של היועצת המשפטית, שאמרה שיכול להיות שזאת הגדרה רחבה מדיי, תוך הכללת ראשי הרשויות וחברי המועצות
ארבל אסטרחן:
 כרגע, זאת ההגדרה המוצעת
מטי צרפתי הרכבי:
להגיב סעיף סעיף או לחכות לסיום?
עמית הלוי:
 זה לא הרבה
ארבל אסטרחן:
ועדת ההיתרים – ועדת ההיתרים שהוקמה לפי הוראות חוק זה
ארבל אסטרחן:
      תקנות שירות הציבור (מתנות), שקיימות כבר היום, קובעות שלצורך ביצוע התקנות תוקם ועדת היתרים
ארבל אסטרחן:
 יש לה סמכויות שונות בתקנות, וההרכב שלה הוא של שלושה חברים שמינה שר המשפטים
ארבל אסטרחן:
 בראשה יעמוד שופט, וחבריה יהיו חבר שהציע נציב שירות המדינה מקרב עובדי נציבות שירות המדינה, וחבר נוסף שקבע היושב-ראש מרשימת חברים שמינה שר המשפטים מקרב עובדי גופים ציבוריים שהחוק חל עליהם
עמית הלוי:
רק לשם הבהרה, זאת ועדה שקיימת כבר היום
ארבל אסטרחן:
 זה מבחינת סעיף ההגדרות
ארבל אסטרחן:
      עכשיו מתווסף סעיף 3 (א), סעיף חדש שמוצע להוסיף אותו עם כל ההסדרים שיפורטו
ארבל אסטרחן:
      3א
ארבל אסטרחן:
 תרומה למימון הליך משפטי או רפואי
ארבל אסטרחן:
כידוע, זה מינוח שקיים היום בחוק, ואוסר קבלת מתנות באשר הוא עובד הציבור
ארבל אסטרחן:
 כאן מובהר שקבלת התמורה היא באשר הוא עובד הציבור – למימון כל אלה עבורו, עבור בן זוגו המתגורר עימו או עבור ילדיו הסמוכים על שולחנו
ארבל אסטרחן:
 אגב, המינוח המשפטי הנכון יותר לכתוב הוא ילדו
ארבל אסטרחן:
 נהוג לכתוב כך בחקיקה
עמית הלוי:
זאת הייתה בקשה אישית של חבר הכנסת סגלוביץ', ואנחנו מתחשבים בבקשות של האופוזיציה מפעם לפעם
ארבל אסטרחן:
נכון, אבל בסעיף 2, כפי שאמר היושב-ראש, כבר מופיע "ילדו הסמוך על שולחנו"
ארבל אסטרחן:
 אני אציע לחזור לנוסח המקובל בחקיקה, שיחיד הוא רבים וכולי
עמית הלוי:
לא נורא, אפשר לשנות גם בסעיף 2
ארבל אסטרחן:
"והכול לפי הוראות סעיף זה
ארבל אסטרחן:
"     יש כאן פירוט של שלושה הליכים שיהיו רלוונטיים, וחל שינוי מסוים מהנוסח שהיה בישיבה הקודמת
ארבל אסטרחן:
 קודם כול, מדובר על הליך פלילי, ומוגדר שזה החל משלב החקירה ולמעט הליך בקשר לעבירות תעבורה
ארבל אסטרחן:
 כבר ייאמר שצריך לחשוב איזה הליכים ייכללו ואיזה לא ייכללו, למשל האם נכון שעבירות בנייה או דברים מהסוג הזה, וגם האם נכון שזה יחול על פיצויים, שזה יחול על קנסות
ארבל אסטרחן:
 זאת שאלה שהעליתי גם במסמך שלי ובעינינו זה דבר שצריך לדון בו
ארבל אסטרחן:
      סעיף 2 זה הליך אזרחי, וכאן יש צמצום משמעותי לעומת הליך פלילי
ארבל אסטרחן:
 הליך אזרחי לא יחול על הליך שעובד הציבור או בני משפחתו יזמו, אלא אם כן מדובר בערעור אזרחי על הליך שגורם אחר יזם, או בהליך שמטרתו פיצוי על נזק כספי שניתן להם, רק אם ניתן אישור ועדת ההיתרים, לאחר ששוכנעה כי יש בכך צורך חריג, ועל בסיס אסמכתות שהוצגו לפי דרישתה
עמית הלוי:
יש פה שני צמצומים בהקשר הזה
עמית הלוי:
 ההליך האזרחי, בררת המחדל לגביו בניגוד להליך פלילי, שהוא לא יוחל באופן אוטומטי
עמית הלוי:
 לא יוכל איש הציבור או עובד הציבור להגיש בהליך אזרחי למבקר המדינה, כמו שתראו עוד מעט, אלא יידרש התהליך של האישור, וממילא יידרש פיקוח אפקטיבי מכיוון שהוועדה תוכל לדרוש אסמכתות לפני שהיא מאשרת
עמית הלוי:
 דבר שני, זה לא על הליך שהוא יוזם
עמית הלוי:
 כלומר, בניגוד להערות של חלק מחברי האופוזיציה בפעם שעברה, אם אדם יוזם הליך אזרחי, לדבר הזה - - -
נאור שירי:
הוא יכול ליזום ערעור
עמית הלוי:
אלא בשני המקרים האלה, של ערעור
ארבל אסטרחן:
רק אם מישהו אחר יזם את ההליכים
נאור שירי:
אם תבעו אותי ואני מערער?
עמית הלוי:
	זה כן נכנס
עמית הלוי:
 כמובן, גם זה כמו כל הליך אזרחי, מחייב אישור
עמית הלוי:
 זה חייב להיות מקרה חריג, וחייב להיות אישור של ועדת האתיקה
נאור שירי:
אבל הוועדה עצמה היא ועדה פוליטית
ארבל אסטרחן:
לא, היא לא ועדה פוליטית
נאור שירי:
מי בוועדה?
עמית הלוי:
אני רושם את הערתו של נאור, ששופטים הם גם פוליטיים לפעמים
נאור שירי:
אני שוב לא אמרתי ששופטים הם פוליטיים, אבל אתה, כהרגלך, מכניס לי מילים לפה
עמית הלוי:
שופט עומד בראש הוועדה
נאור שירי:
שאלתי מי בוועדה
ארבל אסטרחן:
הקראתי את זה קודם ואומר שוב: שלושה שמינה שר המשפטים
נאור שירי:
שר המשפטים ממנה? בבקשה
ארבל אסטרחן:
בראשה יעמוד שופט
נאור שירי:
שמינה שר המשפטים
ארבל אסטרחן:
 וחבריה יהיו: חבר שהציע נציב שירות המדינה מקרב עובדי נציבות שירות המדינה
נאור שירי:
אוקיי, אחד שלא
עמית הלוי:
הנציב גם פוליטי
נאור שירי:
מי ממנה אותו? שר המשפטים
עמית הלוי:
הוא ממנה את נציב שירות המדינה
נאור שירי:
בדיוק, הבנת
נאור שירי:
 או, אתה מתחיל להבין
עמית הלוי:
הוא גם פוליטי
נאור שירי:
מעולה, אתה מבין
נאור שירי:
 אתה מתחיל להבין
עמית הלוי:
מה עם עורך הדין דול, הוא פוליטי?
ארבל אסטרחן:
חבר נוסף שקבע היושב-ראש
אורנה ברביבאי:
אגב, הצעת חוק אחרת שלכם מדברת על היועצים המשפטיים, שיהיו מטעם
נאור שירי:
נכון, אנחנו נגיע לזה
אורנה ברביבאי:
זה בדיוק מה שאתם רוצים
נאור שירי:
משרות אמון
אורנה ברביבאי:
יכול להיות שאדם מוכשר כמו אורן לא יהיה בעתיד, משום שהוא לא עומד במשרת האמון
אורנה ברביבאי:
 הוא לא הצביע למפלגה הנכונה
עמית הלוי:
איך את יודעת למה הוא הצביע?
אורנה ברביבאי:
אני לא יודעת
אורנה ברביבאי:
 אני אומרת שתיאורטית - - -
אורנה ברביבאי:
אני לא יודעת, אני לא מכירה אותו
עמית הלוי:
אם את שואלת אותי בשלוף, הוא הצביע ליכוד
עמית הלוי:
 באינטואיציה
אורנה ברביבאי:
אין לי מושג, אבל זה מה שאתה רוצה – שהיועץ המשפטי יהיה מאג'נדה מסוימת שמתאימה לכם, אחרת הוא לא ייבחר
אורנה ברביבאי:
 לך על כל הרצף, ותבין שאנחנו לא בכיוון
עמית הלוי:
אם בשלושים השנה האחרונות היינו במצב שבו הייעוץ המשפטי לא היה בא לדרג הפוליטי ואומר לו: בניגוד לאחרון העבריינים במדינת ישראל, אתה לא תהיה מיוצג בבית משפט – זה דבר שרק לומר אותו זה מזעזע
אורנה ברביבאי:
זה מה שנאמר לו?
עמית הלוי:
כן, זה מה שהיה
עמית הלוי:
 זה נקרא הייצוג המחייב
עמית הלוי:
 אמר, אמר: אני לא אייצג אתכם בחוק ההסדרה, לא אייצג אתכם בחוק - - -
נאור שירי:
כי זה חוק – טוב, אין לי כוח
נאור שירי:
 סיכמנו שהמינויים הם פוליטיים, והבנת בדיוק למה
נאור שירי:
 מבין שזה פוליטי? יופי
עמית הלוי:
אני מבין
עמית הלוי:
 גם השופט וגם נציג נציב שירות המדינה הם אנשים פוליטיים
נאור שירי:
אם ממנה אותם בן אדם פוליטי, הם מינויים פוליטיים
נאור שירי:
 אתה אפילו לא שם איזה תנאי סף למינויים האלה
אורנה ברביבאי:
ואז היועץ הפוליטי יגיד לך בוועדה שעוסקת בחוק, משהו אחר ממה שאתה אומר
נאור שירי:
אתה יודע את מי אתה תמנה? את הגברת הנכבדת שיושבת פה, ושכחתי את שמה
נאור שירי:
 פרופ' טליה איינהורן
עמית הלוי:
מה רע בעורכת הדין עדנה הראל, למשל? למה אתה מתנגד לה?
נאור שירי:
לא, דווקא הצבעתי עליה
נאור שירי:
 בחירה שלי, נכון? אני בן אדם פוליטי
נאור שירי:
 למה אתה תמנה אותה, כי מבחינתה שומרי הסף זה העם, זה בחירות
נאור שירי:
 אתה מבין איזה מינוי, איך עשית את זה? טאק, אין שומרי סף, יש בחירות
טליה איינהורן:
אני יכולה לענות לו?
נאור שירי:
בטח, אני אשמח שתעני לי
עמית הלוי:
פרופ' איינהורן, בבקשה
טליה איינהורן:
התשובה מאוד ברורה – הדברים הוצאו מההקשר
טליה איינהורן:
 ההקשר היה שבארץ, באופן חריג לגבי כל העולם, יועצים משפטיים נהיו שומרי סף של האינטרס הציבורי
אורנה ברביבאי:
איזה אינטרס ציבורי אם הוא ממנה אותו כמשרת אמון?
טליה איינהורן:
דקה, אני מדברת באופן כללי כי הנושא היה כללי
נאור שירי:
למה הגיע המצב הזה?
טליה איינהורן:
ובכן, בבית המשפט – כך זה יוצא אצלנו – למשל, כשעולה שאלה האם צריך להרחיק מסתננים או לא, מה האינטרס הציבורי, רק היועץ המשפטי יודע את התשובה, ולא שומעים בכלל את עמדת השר
אורנה ברביבאי:
למה אי-אפשר להגיד שנשמעה עמדת השר והיא לא מקובלת משפטית? אולי זאת אמירה יותר נכונה?
עמית הלוי:
לא נשמעה
טליה איינהורן:
לא, לא
טליה איינהורן:
 סליחה
אורנה ברביבאי:
אגב, מי שוויתר במקרה של המסתננים זה ראש הממשלה בעצמו
אורנה ברביבאי:
 את רוצה לחזור לדיוק בעובדות, גברתי הפרופסור? בואי נחזור לעובדות
טליה איינהורן:
אני מבקשת להשלים
שרון ניר:
אולי נקבל מעורכת הדין המלומדת התייחסות לחוק התרומות, והאם היא חושבת שזה אינטרס ציבורי לתת תרומות לראש ממשלה
נאור שירי:
היועצת המשפטית של המהפכה המשפטית
שרון ניר:
אני אשמח לשמוע מהגברת אם האינטרס הציבורי זה מתן מתנות לנבחרי ציבור במקום לנזקקים ולמוחלשים
נאור שירי:
מוועדה לוועדה אני רואה אותך מייצגת את האינטרס
טליה איינהורן:
לשם הפרוטוקול, העניין הוא פשוט
טליה איינהורן:
 מי שמכיר את האינטרס הציבורי הם נבחרי הציבור
טליה איינהורן:
 לשם כך הם נבחרו
נאור שירי:
אז זה לא הוצא מהקשרו, קודם כול
אורנה ברביבאי:
אז איך הם מושחתים? איך נבחר ציבור מושחת?
שרון ניר:
אולי האינטרס שלהם זה לקבל מתנות
אורנה ברביבאי:
איך שוחד, מרמה והפרת אמונים על כספי ציבור, אם הוא דואג לאינטרס הציבור? איך יש חוק נבצרות אם הוא דואג לציבור? איך יש חוק תרומות אם הוא דואג לאינטרס הציבור? איך יש חוק מינוי שופטים מטעם אם הוא דואג לאינטרס הציבור?
עמית הלוי:
מישהו הורשע בשוחד?
אורנה ברביבאי:
אם פוליטיקאי כזה דואג ככה לאינטרס הציבור, שלא יהיה בכלל
עמית הלוי:
מישהו הורשע בשוחד ולא שמענו?
אורנה ברביבאי:
אנחנו זוכרים
נאור שירי:
מה יש לך? ברור שפוליטיקאים הורשעו
עמית הלוי:
תכבדו, תכבדו את זכויות האדם
נאור שירי:
הנשיא קצב הורשע? אלה האנשים שאתם רוצים שיחליטו מי יהיו השופטים
אורנה ברביבאי:
דרעי ישב בכלא, והינה, אתם נורא מתאמצים להחזיר אותו בחזרה
נאור שירי:
והם, גברתי, קוראת להם שומרי סף
נאור שירי:
 הנשיא קצב הוא שומר סף
אורנה ברביבאי:
הם שומרים על סף השחיתות
עמית הלוי:
תנו לה, בבקשה, לסיים
אורנה ברביבאי:
סף השחיתות
אורנה ברביבאי:
 אותם את מייצגת, את מי ששומר על הסף של השחיתות שלו
אורנה ברביבאי:
 אל תעשי לי תנועות, גברתי, גם אני יודעת לעשות
עמית הלוי:
חברת הכנסת ברביבאי, את רוצה שהיא תשיב לך? תני לה לסגור את הסוגריים
אורנה ברביבאי:
עדיף שלא תשיב
אורנה ברביבאי:
 לא מעוניינת, תודה
עמית הלוי:
תני לה להשלים את המשפט
טליה איינהורן:
ובכן, לפחות לעניין הנבצרות אני אומר לך דבר פשוט, נבצרות בכל העולם זה רק עניין של בריאות, ואין דמוקרטיה פרלמנטרית שמנסים - - -
אורנה ברביבאי:
עוד פעם את מביאה סעיף אחד מתוך המכלול?
עמית הלוי:
אורנה, לא להפריע
עמית הלוי:
 לא להפריע לה, בבקשה
אורנה ברביבאי:
בכל פעם אתם תולשים איזה סעיף אחד – לא חוקה, לא חוקי-יסוד, לא פרלמנט
אורנה ברביבאי:
 כלום
עמית הלוי:
 זה לא מכובד
נאור שירי:
לא, אנחנו רק מציינים את התופעה
אורנה ברביבאי:
עזוב, זה מיותר
עמית הלוי:
אבל את שאלת אותה
נאור שירי:
לקחת סעיפים ולהוציא את כל השאר
טליה איינהורן:
סליחה, זה לא סעיפים
טליה איינהורן:
 אין דמוקרטיה פרלמנטרית שבה קיים בכלל הליך הדחה של ראש ממשלה מטעם פשוט
אורנה ברביבאי:
יש הרבה דמוקרטיות של שוחד, מרמה והפרת אמונים? תני לי דוגמה אחת
נאור שירי:
באיזו דמוקרטיה פרלמנטרית ראש הממשלה מכהן תחת כתב אישום של שוחד, מרמה והפרת אמונים?
אורנה ברביבאי:
שוחד, מרמה, הפרת אמונים וניגוד עניינים
אורנה ברביבאי:
 יוצא נגד היועצת המשפטית שלו
אורנה ברביבאי:
 תני לי דמוקרטיה אחת כזאת, ואני מוכנה להתמודד עם זה
אורנה ברביבאי:
 אחת
טליה איינהורן:
יש הצבעת אי-אמון, ורק ברפובליקות שבהן אין דרך להצביע אי-אמון בנשיא - -
קריאה:
כמו שאנחנו נהיה עוד מעט
טליה איינהורן:
- - בארצות הברית וצרפת, שמעל בתפקידו, שם יש צורך בהליך שנקרא empichement והוא הדחה
טליה איינהורן:
 כאן מנסים לייצר הליך הדחה שלא קיים, ולכן היה צורך בחוק שהוא לגמרי לגמרי בסדר ותקין מבחינת - - -
עמית הלוי:
 פרופ' איינהורן, תודה
עמית הלוי:
 ארבל, בבקשה
שרון ניר:
אולי גברתי היועצת המשפטית תתייחס לעניין התרומות?
נאור שירי:
היא לא היועצת המשפטית
נאור שירי:
 היא יועצת משפטית לענייני המהפכה השלטונית
נאור שירי:
 היא עוברת ועדה ועדה ומסנגרת על העסק הזה
נאור שירי:
 משה קצב הוא בעיניה שומר סף ראוי
נאור שירי:
 זה בדיוק העניין
נאור שירי:
 זה העניין
נאור שירי:
 בסוף, עם כל הפלפולים, זה העניין
עמית הלוי:
אתה מבזבז את הדקות שלך
נאור שירי:
כל הפלפול המשפטי וההשוואה של המשפט החוקתי, בסוף משה קצב זה שומר הסף הראוי בעינייך
אורנה ברביבאי:
 אם אין צורך באזיקונים כי אין קשר בין אזיקונים לרצח נשים, גם קצב יכול להיות בכל תפקיד
עמית הלוי:
אנחנו בסעיף 3א
עמית הלוי:
 (2)
ארבל אסטרחן:
בהמשך למה שאמרה היועצת המשפטית לכנסת והתייחסה ספציפית להליך האזרחי, יכול להיות שנצטרך להכניס כאן משהו לגבי הגבלת שיקול הדעת של אותה ועדת היתרים, ולא רק להגיד מקרה חריג
עמית הלוי:
לה יש היכולת לאשר או לא לאשר
ארבל אסטרחן:
נכון, אבל על סמך מה?
עמית הלוי:
יש לה שיקול דעת
עמית הלוי:
 את זה עצמו היתרנו לה, כשאמרנו צורך חריג
עמית הלוי:
 כשאדם צריך לאשר, הוא יכול להגיד: זה לא חריג או זה כן חריג
ארבל אסטרחן:
על סמך מה?
עמית הלוי:
היא יכולה לבקש אסמכתות, ולהחליט אם זה חריג או לא חריג
עמית הלוי:
 בזה נתנו לה את שיקול הדעת
עמית הלוי:
 לקחתי את זה מהייעוץ המשפטי לממשלה, מכיוון שהוא אמר: אנחנו הכרענו בשאלה אם זה חבר שלו או לא חבר שלו, ובמכלול הנסיבות מותר להפעיל שיקול דעת
עמית הלוי:
 אני מוכן לסמוך, לפחות בחקיקה הזאת, על שיקול הדעת של הוועדה וכמו שאמרת, יש בה בסך הכול אנשים נכבדים: אדם שהיה שופט - - -
נאור שירי:
שמונה על ידי פוליטיקאי
עמית הלוי:
בסדר, בסדר
נאור שירי:
מה בסדר, בסדר?
לינור דויטש:
כבוד היו"ר, אתה בעצם אומר שאין קריטריונים לוועדה
לינור דויטש:
 אתה אומר שאין קריטריונים וזה לא סביר
עמית הלוי:
לא, להפך
עמית הלוי:
 אמרתי שיש אישור
עמית הלוי:
 אמרתי שהסמכות לאישור, וזה מה שכתוב כאן, היא בידי הוועדה
לינור דויטש:
וכל דבר אפשרי
לינור דויטש:
 אם השכן פלש לי לשטח ותבע אותי?
עמית הלוי:
 יש לה שיקול דעת והיא יכולה להכריע רק במקרים שזה חריג, על פי אסמכתות
נאור שירי:
היא מכריעה על פי רוב?
עמית הלוי:
אם יש לך רעיון, לינור, ואת רוצה לצמצם את זה, תחשבי
עמית הלוי:
 תגיע זכות הדיבור שלך, ונשמע
נאור שירי:
כן, לבטל
נאור שירי:
 היא מכריעה על פי רוב?
עמית הלוי:
אולי נשלב את זה כמו ששילבנו את זה
לינור דויטש:
דילגנו - - -
עמית הלוי:
 אל תפריעו לארבל
ארבל אסטרחן:
פסקה 3 מדברת על הליך רפואי הכרחי, וכאן התווספה תוספת שטיפול רפואי אסתטי לא ייחשב הליך רפואי הכרחי
עמית הלוי:
אני מבקש שתדלגי לסעיף (ז) ותציגי אותו גם בהקשר הזה, כי זה קצת מבלבל מבחינת הנוסח
ארבל אסטרחן:
ז'
ארבל אסטרחן:
 עובד הציבור לא יגייס תרומות למימון הליך רפואי הכרחי כאמור, עבור סכום שלגביו יש לו כיסוי ביטוחי בביטוח רפואי פרטי או בתוכנית לשירותי בריאות נוספים לפי הוראות סעיף 10 לחוק ביטוח בריאות ממלכתי – זה השב"ן
ארבל אסטרחן:
 כלומר, לא מדברים על הביטוח הממלכתי הכללי לכולם, אבל יש לעובד הציבור ביטוח פרטי או שב"ן, הוא צריך קודם למצות את זה לפני שהוא מגייס תרומות
עמית הלוי:
זאת הערה של חברת הכנסת ברביבאי והערה של חברת הכנסת הרכבי
עמית הלוי:
 כל מי שיש לו ביטוח כזה או אחר, יוכל להסתייע באנשים רק אחרי שהוא ימצה אותו, ורק על יתרת הכסף ולא על הכסף שעולה הביטוח
עמית הלוי:
 לכן, רוב ההליכים שאני מכיר, כולל ניתוחים – אני מחכה עדיין לטבלה של חברת הכנסת פרידמן – ההיבטים פה מאוד מאוד מצומצמים
עמית הלוי:
 כלומר, נשארו פה רק דברים חריגים, ואני בטוח שכולנו נסכים עליהם
עמית הלוי:
 הליכים רפואיים שלא מכוסים בביטוחים המשלימים ואחרים, רק עליהם אנחנו מדברים
נאור שירי:
צריך להביא לפה את הממונה על שוק ההון שיציג את הביטוחים
עמית הלוי:
ארבל, סעיף ב', בבקשה
ארבל אסטרחן:
פה יש הבחנה בין עובדים לנבחרים: "עובד הציבור שאינו נבחר הציבור, רשאי לקבל תרומה כספית באשר הוא עובד הציבור, כאמור בסעיף קטן (א)," כלומר שלושת ההליכים שפירטתי, "רק אם ועדת ההיתרים התירה קבלת תרומה, כאמור, באותו סעיף קטן, לאחר ששוכנעה כי יש בכך צורך חריג, ועל בסיס אסמכתות שהוצגו לפי דרישתה
עמית הלוי:
זאת ההרחקה השלישית, ואני אומר את זה לחברי הכנסת
שרון ניר:
ואם הוא נבחר ציבור?
נאור שירי:
איך זה מתכנס עם התקשי"ר שהציגו?
שרון ניר:
אין עליו מגבלה ואין עליו בקרה
אורנה ברביבאי:
על נבחר הציבור אין שום מגבלה?
שרון ניר:
שום מגבלה
שרון ניר:
 וגם לא תהליך
נאור שירי:
אין שום מגבלה
עמית הלוי:
הרגע קראנו שתי מגבלות
נאור שירי:
 נציג נציבות שירות המדינה הקריא התייחסות
עמית הלוי:
 אתה הראשון שתוכל להתייחס אחרי זה
נאור שירי:
אי-אפשר
נאור שירי:
 אתה לא יכול להקריא את החוק, ולהתייחס רק למה שאתה רוצה, ולצפות מאיתנו לשבת פה כמו דגים
נאור שירי:
 זה לא קורה
עמית הלוי:
ההרחקה הנוספת בסעיף הזה, היא שעובד ציבור, בניגוד לנבחר ציבור, בגלל העובדה שהוא לא חשוף ובגלל העובדה שהוא לא נבחר – כלומר, הוא לא עומד לבחירה – ולכן יכול להיות כמו שתיארו כאן לינור או עורך הדין ארד בפעם שעברה, אני לא זוכר, שהפתח לגביהם יותר רחב, במקרה פלילי או רפואי, הוא יוכל לעשות את זה רק בוועדת ההיתרים
עמית הלוי:
 אגב, זה בניגוד לתקשי"ר של שירות המדינה היום
עמית הלוי:
 לכן, אני מסב את תשומת לב נציגי נציבות שירות המדינה, מכיוון שהחוק הזה הולך לשנות את המנהג הקיים היום, אבל אנחנו נשקול את זה עד קריאה שנייה ושלישית
עמית הלוי:
 אולי אתם צודקים וראוי לאפשר בהליך רפואי, גם באופן שכרגע זה עובד
עמית הלוי:
 נכון לעכשיו, אם החוק הזה יעבור ככתבו וכלשונו, הרי שעובד מדינה לא יוכל לתרום או להתרים את העובדים, אלא באישור ועדת ההיתרים
עמית הלוי:
 כפי שנאמר כאן, גם להליך רפואי לפי סעיף (ב)
עמית הלוי:
      סעיף (ג), בבקשה
עמית הלוי:
 תקשיב, נאור
נאור שירי:
מה תקשיב? עשית פה סלט טורקי
עמית הלוי:
 בתיאבון, בתיאבון
ארבל אסטרחן:
מכאן, הכול חל על עובדים ונבחרים באותו אופן
עמית הלוי:
אני חושב שנציגי נציבות שירות המדינה הבינו את ההערה שלי
עמית הלוי:
 כן, בבקשה
נאור שירי:
לא, הם לא
נאור שירי:
 תשאל אותם
נאור שירי:
 תראה
רון דול:
חשוב להגיד שזה אולי ישנה את הנוהל לגבי קבלת סיוע רפואי, אבל זה גם יאפשר לעובדי מדינה לגייס תרומות
עמית הלוי:
כן, ברור, להליך משפטי
אורנה ברביבאי:
הרבה תרומות
אורנה ברביבאי:
 הם רק יאשרו איזה מכרז והכול בסדר
עמית הלוי:
הכוונה היא אך ורק - - -
אורנה ברביבאי:
הם ייתנו עדיפות לפי שם המשפחה, והכול יהיה מסודר
אורנה ברביבאי:
 ואחר כך גם יגידו שלא היה שום קשר
עמית הלוי:
עורך הדין דול, זה נכון, אתה צודק, אך ורק אם הוועדה שבה יהיה נציג שלכם, יאשר את זה
עמית הלוי:
 ואך ורק יאשרו את זה אם יוצגו אסמכתות, ואך ורק אם יראו את זה כמקרה חריג
עמית הלוי:
 רק במקרים האלו
עמית הלוי:
אני אומר לך שבמקרים האלה, בין אם משפטיים ובין אם רפואיים – אני ממליץ לך לדמיין את זה
עמית הלוי:
 אם לא, אני אתן לך כמה טלפונים ואני בטוח שגם אתה לא תאפשר את ההתעמרות הזאת, גם את הפתח הזה לא לתת
עמית הלוי:
 לעומת זאת, זה יקשה על המצב, ולכן אני מציע לשקול את זה, ארבל
עמית הלוי:
 יכול להיות שצודקים נציגי נציבות שירות המדינה בנוהל הקיים, ויכול להיות שנכון להחיל את זה גם על חיילים וגם על שוטרים, ובמקרה רפואי נכון לומר שיכולים לתרום גם חבריהם וגם עובדיהם
עמית הלוי:
 יכול להיות, אני לא בטוח בזה
עמית הלוי:
 התקשי"ר הוקרא והוא נשלח אליכם
עמית הלוי:
 לכאורה, זה מנוגד לחוק המתנות - - -
גיא דוד:
זה תואם את חוק המתנות
עמית הלוי:
לא, זה לא תואם לחוק המתנות
גיא דוד:
חוק המתנות מאפשר תרומה מחברים לעבודה
אורנה ברביבאי:
חברים ובני משפחה
עמית הלוי:
לא, לא, לא, לא, לא
עמית הלוי:
 אני אגלה לך, עורך הדין פונו, שכל האנשים שעובדים אצלך במשרד, ודאי חלק מהם, הכירו אותך באשר אתה עובד ציבור ולא הכירו אותך לפני כן מהמסטינג בצבא
עמית הלוי:
 ואף על פי כן, לפי התקשי"ר, סעיף 42
עמית הלוי:
8
עמית הלוי:
 סעיף ב', הם יכולים לתרום לך
עמית הלוי:
 בוא נאמר שאת ארבל זה הפתיע
גיא דוד:
חוק המתנות מאפשר קבלת מתנה מחבר לעבודה
אורן פונו:
זה מה שרציתי לומר, שחוק המתנות מאפשר
אורן פונו:
 הוא אומר: בסעיף 2, שאומר מתי לא יחול החוק, הוא מדבר גם על מתנה מחבריו לעבודה
אורן פונו:
 החוק בעצמו
עמית הלוי:
עכשיו אני שואל אותך האם לפי התקשי"ר – כך שמעתי מעורך הדין דול ומעורך הדין גיא דוד
עמית הלוי:
 אם תתקנו את זה עכשיו, אתם יכולים לתקן לפרוטוקול
עמית הלוי:
 אתה עובד משרד המשפטים, האם יכול עובד משרד החקלאות לתרום לעובד משרד המשפטים במצוקתו הרפואית לפי התקשי"ר הנוכחי? עורך הדין גיא דוד אמר – זה לא היה מזמן – שזה לא דווקא המשרד שלך
עמית הלוי:
 כלומר, לאו דווקא חברים לעבודה שלך
עמית הלוי:
 יכול להיות גם משרד אחר בשירות המדינה, ויכול לתרום לך
אורנה ברביבאי:
עובדים בכלל
אורנה ברביבאי:
 כל מי שעובד בכלל
אורנה ברביבאי:
 קם בבוקר, הולך לעבוד, נחשב עובד
מטי צרפתי הרכבי:
בוא נקריא את החוק, אני מול חוק המתנות
אורנה ברביבאי:
ואם הוא מובטל
עמית הלוי:
אני טועה, עורך הדין גיא?
גיא דוד:
אמתי שכך לדעתי צריך לקרוא את זה
גיא דוד:
 זה לא התחום שלי, זה התחום של עורך הדין רון דול
עמית הלוי:
עורך הדין רון דול חושב שצריך לקרוא את זה אחרת ממך? אתם חלוקים בנושא הזה? זה בסדר גמור
עמית הלוי:
 בואו נדון בזה, וזה בסדר גמור
עמית הלוי:
 זה שיש פה חברים שרוצים לעשות מזה פיקנטריה, שיהיו בריאים
אורנה ברביבאי:
מה זה פיקנטריה? אתה עושה את זה בעצמך, לא אנחנו
נאור שירי:
שב אחרי זה, תראה את הדיון
אורנה ברביבאי:
אנחנו נדהמים לראות עד כמה אתה יכול לעוות
אורנה ברביבאי:
 הם נותנים לך תשובה, ואתה הופך אותה
נאור שירי:
אם תראה את הדיון אתה תגיד: אני לא יודע מה עבר עליי
נאור שירי:
 אתה תסתכל, תראה את הדיון, ותגיד: אני לא יודע מה קורה פה
אורנה ברביבאי:
הוא עושה את זה באופן מכובד
עמית הלוי:
תכבד את האנשים שנמצאים פה
עמית הלוי:
 עורך הדין גיא דוד אמר שזאת דעתו, רק אמר שזה לא תחום התמחותו
עמית הלוי:
 זאת אכן הייתה דעתו
עמית הלוי:
 כך שמעתי, או שגם את זה לא שמעתי טוב
עמית הלוי:
 הוא אמר שהוא מפנה לעורך הדין דול
עמית הלוי:
 תסביר לי האם לפי התקשי"ר, אם אתה עובד משרד ראש הממשלה, לצורך העניין, ופלוני עובד משרד התרבות, יכול לתרום לך לפי התקשי"ר או לא?
רון דול:
אני רוצה לבדוק את זה, ואני אחזור אליך
עמית הלוי:
בסדר, מצוין
אורנה ברביבאי:
ארבל, מה את חושבת?
נאור שירי:
זה מאוד מהותי
נאור שירי:
 זה סעיף כל כך מהותי, שמשנה עולמות
נאור שירי:
 די, די
נאור שירי:
 אתה מתעלם מכל מה שמסביב, אתה תופס איזה פסיק ואומר: נבדוק את זה
נאור שירי:
 בום, פסיק
עמית הלוי:
אתה ידעת שמותר לגייס להליך רפואי
עמית הלוי:
 מה זה ידעת? אמרת את זה פה
עמית הלוי:
 הרי התגוללת בפעם שעברה
נאור שירי:
אני אמרתי לך את זה מלכתחילה, כשעוד הצגת את החוק
נאור שירי:
 אני אמרתי לך והקראתי לך מתקנון הכנסת
נאור שירי:
 סליחה, לא מתקנון הכנסת אלא מהחלטת ועדת האתיקה
נאור שירי:
 הקראתי לך
עמית הלוי:
זה בכלל לא לעובדי מדינה
נאור שירי:
אז היית כל כך שחצן ואמרת: אני אראה לך איך אתה טועה
עמית הלוי:
זה לא לעובדי מדינה
נאור שירי:
אף אחד לא רוצה את עובדי המדינה
נאור שירי:
 תגיד, אתה יודע מה אתה עושה פה בכלל? נציבות שירות המדינה נגדך; נציבות שירות המדינה מפרסמת מכתב שאומר: אנחנו נגד הצעת החוק
עמית הלוי:
אוקיי, אוקיי
עמית הלוי:
 נאור שירי, אתה התייחסת בכנסת לראש ממשלה
עמית הלוי:
 ראש ממשלה, חלים עליו כללי ועדת אשר
נאור שירי:
 התייחסתי לחבר כנסת
נאור שירי:
 לחבר כנסת
עמית הלוי:
לא, לראש ממשלה
עמית הלוי:
 אמרת שעל ראש ממשלה חל תקנון הכנסת, וזה לא נכון במקרה הזה
נאור שירי:
לא, לא נכון
עמית הלוי:
כן, כן
נאור שירי:
הוא לא חבר כנסת?
עמית הלוי:
אבל זה לא נוגע אליו
עמית הלוי:
 הוא חבר כנסת, אבל זה לא נוגע אליו כי עליו חלים כללי ועדת אשר
עמית הלוי:
 אתה רוצה ללמוד? תלמד
עמית הלוי:
 זה לא חל על שרים
נאור שירי:
למה? הוא שר?
עמית הלוי:
אמרת שראש ממשלה הוא לא שר
ארבל אסטרחן:
ראש ממשלה הוא שר
נאור שירי:
איזה שר?
עמית הלוי:
בחייך, תתבייש בזה
ארבל אסטרחן:
ראש ממשלה הוא אחד השרים
עמית הלוי:
הוא שר-על
עמית הלוי:
 לא, הוא שר-על
נאור שירי:
הבושה היחידה, שזה ראש הממשלה שלנו
נאור שירי:
 זאת הבושה, אם כבר
נאור שירי:
 ואם לא הבנת מה זאת בושה – בושה, בושה, בושה
נאור שירי:
 זאת הבושה
עמית הלוי:
לכן אתם מתכבדים כשהוא בא ללחוץ יד של חבר שלכם
נאור שירי:
מי מתכבד? איפה אתה חי בכלל?
ארבל אסטרחן:
כדי לראות אם זה נכנס בחוק, אם הטעם דומיננטי לתרומות בתור עובד הציבור
ארבל אסטרחן:
 אבל זה לא הטעם הדומינטטי
נאור שירי:
לא הבנתי מה הקשר של ראש הממשלה לחוק הזה
נאור שירי:
 ראש הממשלה קשור לחוק הזה?
עמית הלוי:
אמרתי על ההערה שלך
נאור שירי:
הוא לא קשור או קשור?
עמית הלוי:
ההערה שלך, ההערה שלך
נאור שירי:
אז הכול בסדר, נדבר על זה אחרי זה
עמית הלוי:
הערה שלך
עמית הלוי:
 אתה הערת
נאור שירי:
נדבר
נאור שירי:
 אנחנו לא ממהרים על ראש הממשלה
נאור שירי:
 זה לא קשור
אורנה ברביבאי:
אפשר להתקדם, בבקשה? בואו נהיה ענייניים
ארבל אסטרחן:
סעיף קטן (ג) חל על כולם
ארבל אסטרחן:
 "לא החל עובד הציבור לגייס תרומות כאמור בסעיף קטן (א), אלא לאחר שהודיע למבקר המדינה על הצורך בגיוס התרומות, בצירוף אסמכתות המעידות על כך, והערכה של גורם מקצועי בדבר סכום המימון הנחוץ"
ארבל אסטרחן:
 פה העירו לי שצריך להגיד מקצועי רפואי או משפטי, לפי העניין
עמית הלוי:
בסדר גמור, מקבל, תוסיפי